Позориште лутака Ниш
Позориште лутака Ниш је дечје луткарско позориште, које је прерасло из Марионетске секције Пионирског дома „Станко Пауновић” у професионално позориште за децу и једино професионално луткарско позориште за децу и младе у Граду Нишу.

Називи 
Марионетске секције Пионирског дома „Станко Пауновић” (1951 — 1958) · Дечје позориште, са луткарском и живом сценом (1958 — 1962) · Позориште лутака Ниш (1962).

Историја 
Основано као аматерска Марионетска секције Пионирског дома „Станко Пауновић”, почело је са радом 2. децембра 1951. године извођењем комада „Друг за друга” аутора Божане Беговић, и режији Вере Амар. Те године на иницијативу Михајла Вучковића отворена је не само ова луткарске секција у Пионирском дому већ и неколико позоришних секција у нишким школама што је имало велики значај за дањи раѕој културе у Нишу.

Као аматерска секција позориште је радило седам година у сали пионирког дома у нишкој тврђави, и у том периоду извело 28 премијерних представа и стотине реприза.

Одлука о прерастању аматерска секција у Дечје позориште, са луткарском и живом сценом, донета је 23. јуна 1958, када је за првог руководиоца постављен Јордан Пауновић, наставник музичког васпитања. Позориште које је радило у просторијама Дома омладине „Јосип Колумбо” у Нишу. Прве професионалне представе са глумцима - професионалцима биле су:
 Прва професионална марионетска представа, „Златни петлић”, Марије Кулунџић у режији Ивана Шнауца
 Прва премијера на живој сцени, „Чиполино авантуре” Ђанија Радрија, у режији Душана Родића.
Дечје позориште, са луткарском и живом сценом, 1962. године је прерасло у Позориште лутака и исте године са представом „Со вреднија од злата” Бедриха Сватон, у режији Јордана Пауновића, први пут наступило на првим Сусретима професионалних позоришта лутака Србије. 

У сопствену позоришну салу са 150 седишта, позорницом, добрим светлосним уређајима, малом ротацијом. Релативно задовољавајући услови, и све квалитетниј представ омогућиле су позоришту изласка и на иностране сцене, и стивање бројних првих награда и признања на сусретима и фестивалима. У том периоду, „бавећи се претежно марионетама, глумачки ансамбл је достигао завидну вештину анимације и израза прилагођеног захтевима луткарске уметности и афинитетима дечје публике.”

У наменску зграду, у којој се Позориште лутака налази и данас, колектив позоришта уселио се на Дан ослобођења Ниша, 14. октобра 1977. године. Како су у овој згради створени су врхунски услови за рад, до још већег изражаја дошли су како сви облици уметничког изражавања, тако и пуноћа, маштовитост и оригиналност представа. 

У новим условима и са пуно елана, почело је примена различите луткарске технике: марионета, гињол, црни театар, театар сенки ...

Концепција позоришта 
Концепција Луткарског позоришта Ниш заснована је пре свега на неговању традиције и културне баштине Ниша и Србије. Негујући ту традицију ансамбл позоришта деци указују на идентитет и наслеђе из ког потичу. Такође постављајући на луткарску сцену разноврсну тематику и мотиве из светске културне баштине, они деци Ниша и Југа Србије указују и на то да су грађани Европе и света.

Репертоар и продукција 

На репертоару Позориште има годишње око тридесет представа у свим жанровима које познаје луткарска уметност. За децу и млади, месечно се приказује 25-30 представа, а годишње 240. У представама просечно учествује 8 а 10 глумаца.

У сарадњи са вртићима и школама и за све рањиве групе у Нишу и окружењу, позориште на свом репертоару има и хуманитарне представе и акције, што раду у овом позоришту даје посебну димензију.

Просечан број гостовања у другим позориштима месечно је 1-2 (20 годишње)

Просечан број гостовања других позоришта је 10 годишње

Радно време 
Представе за децу и младе, организују се радним данима у преподневним и подневним сатима у 9:30 11:30 16:00, а за оганизоване посете школа и вртића, четвртком у 18:00.

Недељом у 11:30 позориште је отворено за слободну посету. 

Нерадни дан позоришта је субота.

Благајна позоришта ради од 8:00 до 21:00

Ансамбл

Бивши глумци

Извори

Спољашње везе 
 Веб страница Позориште лутака Ниш
 Глумци - Ансамбл Позориште лутака Ниш
 Gran-pri i još 5 nagrada za predstavu niškog Lutkarskog na festivalu "Mali Joakim" www.juznevesti.com 16. 5. 2021.

Позоришта у Нишу
Градска општина Медијана
Луткарско позориште